CELEX: 32007R0166
Language: bg
Date: 2007-02-16 00:00:00
Title: Регламент (ЕО) № 166/2007 на Комисията от 16 февруари 2007 година относно класирането на някои продукти в Комбинираната номенклатура

21.2.2007   
            
            
               BG
            
            
               Официален вестник на Европейския съюз
            
            
               L 52/3
            
         
      РЕГЛАМЕНТ (ЕО) № 166/2007 НА КОМИСИЯТА
   
   от 16 февруари 2007 година
   относно класирането на някои продукти в Комбинираната номенклатура
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическата номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               За да бъде гарантирано еднаквото прилагане на Комбинираната номенклатура, приложена към Регламент (ЕИО) № 2658/87, е необходимо да бъдат приети мерки относно класирането на стоките, посочени в приложението към настоящия регламент.
            
         
               (2)
            
            
               В Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така към други номенклатури, които са изцяло или частично основани на нея или които добавят подраздели към нея и които са създадени със специфични разпоредби на Общността с цел прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението към настоящия регламент, следва да бъдат класирани според кодовете по КН, посочени в колона 2, по силата на основанията, посочени в колона 3.
            
         
               (4)
            
            
               Уместно е да се предвиди, че обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която не е в съответствие с настоящия регламент, може да бъде ползвана от титуляря за срок три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, трябва да бъдат класирани в Комбинираната номенклатура с кодовете по КН, посочени в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да бъде ползвана за срок три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 16 февруари 2007 година.
      
         
            За Комисията:
         
         László KOVÁCS
         
         
            Член на Комисията
         
      
   
   
      (1)  ОВ L 256, 7.9.1987 г., стр. 1. Регламент, последно изменен с Регламент (ЕО) № 1930/2006 (ОВ L 406, 30.12.2006 г., стр. 9).
   
      (2)  ОВ L 302, 19.10.1992 г., стр. 1. Регламент, последно изменен с Регламент (ЕО) № 1791/2006 (ОВ L 363, 20.12.2006 г., стр. 1).
   
      ПРИЛОЖЕНИЕ
      
                  Описание на стоката
               
               
                  Класиране
                  (код по КН)
               
               
                  Основание
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Комплект от тоалетни артикули, пригоден за продажба на дребно, състоящ се от:
                              
                                          —
                                       
                                       
                                          чаша,
                                       
                                    
                                          —
                                       
                                       
                                          сапунерка,
                                       
                                    
                                          —
                                       
                                       
                                          цилиндрична поставка за четки за зъби, и
                                       
                                    
                                          —
                                       
                                       
                                          разпределител на течен сапун.
                                       
                                    Разпределителят на течен сапун се състои от фаянсов контейнер, снабден с пластмасова помпа. Останалите артикули са изработени от фаянс.
                              Всички артикули имат един и същ дизайн.
                              Те са предназначени за употреба като тоалетни артикули.
                              (Виж снимката) (1)
                              
                           
                        
               
                  6912 00 50
               
               
                  Класирането се определя от разпоредбите на общо правило 1, общо правило 3, буква б) и общо правило 6 за тълкуване на Комбинираната номенклатура, както и от текстовете на кодове по КН 6912 00 и 6912 00 50.
                  Както са представени, тоалетните артикули образуват комплект по смисъла на правило 3, буква б) от Общите правила.
                  Класира се предвид материала — керамика, който придава основния характер на комплекта.
               
            
                  
                              2.
                           
                           
                              Изделие, състоящо се от:
                              
                                          —
                                       
                                       
                                          пластмасова седалка с капак, за тоалетна чиния,
                                       
                                    
                                          —
                                       
                                       
                                          електромеханична подвижна разпръсквачка, и
                                       
                                    
                                          —
                                       
                                       
                                          електронагревателен апарат.
                                       
                                    Изделието извършва няколко функции, като нагряване на вода, разпръскване и изсушаване.
                           
                        
               
                  8516 79 70
               
               
                  Класирането се определя от разпоредбите на общо правило 1, общо правило 3, буква в) и общо правило 6 за тълкуване на Комбинираната номенклатура, както и от текстовете на кодове по КН 8516, 8516 79 и 8516 79 70.
                  Изделието представлява съставен артикул, състоящ се от различни компоненти. Всеки един от компонентите се класира в различна позиция (пластмасов санитарен артикул от позиция 3922, електромеханичен домакински уред за разпръскване от позиция 8509 и електронагревателен апарат от позиция 8516).
                  Нито един от компонентите не придава основния характер на изделието.
                  Следователно съгласно общо правило 3, буква в) изделието се класира в позиция 8516 (последната по ред на номериране позиция от тези, които могат да се вземат предвид).
               
            
                  
                              3.
                           
                           
                              Апарат, състоящ се от:
                              
                                          —
                                       
                                       
                                          AM/FM приемник за радиоразпръскване,
                                       
                                    
                                          —
                                       
                                       
                                          7-канален усилвател,
                                       
                                    
                                          —
                                       
                                       
                                          цифров звуков процесор,
                                       
                                    
                                          —
                                       
                                       
                                          видеоконвертор, и
                                       
                                    
                                          —
                                       
                                       
                                          дистанционно управление.
                                       
                                    Изделието е предназначено да осигури аудио- и видеоразвлечения в дома.
                              Устройството може да приема сигнали от различни източници (например: DVD плеър, сателитен приемник, касетен плеър и видеорекордер).
                              Преди да бъдат усилени, звуковите сигнали могат да бъдат предадени на цифрово-аналогови преобразуватели, които ги декодират.
                              Видеосигналите са синхронизирани със звуковия сигнал. Те също така могат да бъдат усилени с цел подобряване качеството на картината.
                           
                        
               
                  8527 99 00
               
               
                  Класирането се определя от разпоредбите на общи правила 1 и 6 за тълкуване на Комбинираната номенклатура, от забележка 3 към раздел XVI, както и от текстовете на кодове по КН 8527 и 8527 99.
                  Приемникът за радиоразпръскване е компонента, който осигурява основната функция на апарата, представляващ комбинация от машини по смисъла на забележка 3 към раздел XVI.
                  В сравнение с функцията по приемане на радиоразпръскване, функциите усилване и обработка на звук и синхронизация и усилване на видеосигнали се разглеждат като второстепенни.
                  Следователно комбинацията от машини се класира като апарат за приемане на радиоразпръскване в подпозиция 8527 99 00 от Комбинираната номенклатура.
               
            
                  
                              4.
                           
                           
                              Ново триколесно автомобилно превозно средство с бутален двигател със запалване чрез компресия и с максимално общо тегло, превишаващо 20 t.
                              Превозното средство се състои от моторизирано шаси с кабина.
                              Представено е без транспортно оборудване или селскостопанско съоръжение.
                           
                        
               
                  8704 23 91
               
               
                  Класирането се определя от разпоредбите на общи правила 1 и 6 за тълкуване на Комбинираната номенклатура, от забележка 3 към глава 87, както и от текстовете на кодове по КН 8704, 8704 23 и 8704 23 91.
                  Шаси за автомобилно превозно средство с кабина, върху което могат да бъдат монтирани различни видове транспортно оборудване или селскостопански съоръжения (с които шасито не образува хомогенен блок), не може да бъде класирано в глава 84.
                  Класира се в позиция 8704 предвид забележка 3 към глава 87.
                  Виж също така обяснителните бележки към Хармонизираната система за позиции 8432, 8704 и 8705.
               
            
                  
                              5.
                           
                           
                              Ново триколесно автомобилно превозно средство с бутален двигател със запалване чрез компресия и с максимално общо тегло, превишаващо 20 t.
                              Превозното средство се състои от моторизирано шаси с кабина. Върху шасито е монтирано съоръжение за разпръскване на твърди субстанции (работно съоръжение) за селскостопански цели.
                              Също така превозното средство може да се придвижва по обществената пътна мрежа.
                           
                        
               
                  8705 90 90
               
               
                  Класирането се определя от разпоредбите на общи правила 1 и 6 за тълкуване на Комбинираната номенклатура, както и от текстовете на кодове по КН 8705, 8705 90 и 8705 90 90.
                  Превозното средство не е самоходна машина на колела от позиция 8432, защото върху моторизираното шаси могат да бъдат монтирани различни видове работни съоръжения.
                  Тъй като моторизираното шаси с кабина и работното съоръжение не образуват хомогенен блок, превозното средство се разглежда като автомобилно превозно средство за специални цели от позиция 8705.
                  Виж също така обяснителните бележки към Хармонизираната система за позиции 8432 и 8705.
               
            
         
      
         (1)  Снимката има само индикативен характер.